title: Regulamentul de punere în aplicare (UE) 2017/1114 al Comisiei din 22 iunie 2017 de reînnoire a aprobării substanței active pendimetalin, ca substanță susceptibilă de înlocuire, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei (Text cu relevanță pentru SEE. )

text:
               23.6.2017

               RO

               Jurnalul Oficial al Uniunii Europene

               L 162/32

         REGULAMENTUL DE PUNERE ÎN APLICARE (UE) 2017/1114 AL COMISIEI
   din 22 iunie 2017
   de reînnoire a aprobării substanței active pendimetalin, ca substanță susceptibilă de înlocuire, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 24 coroborat cu articolul 20 alineatul (1),
   întrucât:

               (1)

               Prin Directiva 2003/31/CE a Comisiei (2) s-a inclus pendimetalinul ca substanță activă în anexa I la Directiva 91/414/CEE a Consiliului (3).

               (2)

               Substanțele active incluse în anexa I la Directiva 91/414/CEE se consideră a fi fost aprobate în temeiul Regulamentului (CE) nr. 1107/2009 și sunt incluse în lista din partea A a anexei la Regulamentul de punere în aplicare (UE) nr. 540/2011 al Comisiei (4).

               (3)

               Aprobarea substanței active pendimetalin, în condițiile menționate în partea A din anexa la Regulamentul de punere în aplicare (UE) nr. 540/2011, expiră la 31 iulie 2017.

               (4)

               O cerere de reînnoire a aprobării substanței pendimetalin a fost transmisă în conformitate cu articolul 1 din Regulamentul de punere în aplicare (UE) nr. 844/2012 al Comisiei (5) în termenul prevăzut la articolul respectiv.

               (5)

               Solicitantul a transmis dosarele suplimentare necesare în conformitate cu articolul 6 din Regulamentul de punere în aplicare (UE) nr. 844/2012. Statul membru raportor a constatat că cererea era completă.

               (6)

               Statul membru raportor, în colaborare cu statul membru coraportor, a întocmit un raport de evaluare a reînnoirii pe care l-a transmis, la data de 4 februarie 2015, Autorității Europene pentru Siguranța Alimentară (denumită în continuare „autoritatea”) și Comisiei.

               (7)

               Autoritatea a transmis solicitantului și statelor membre raportul de evaluare a reînnoirii aprobării în vederea formulării de observații, iar observațiile primite le-a transmis Comisiei. Autoritatea a pus dosarul suplimentar rezumativ și la dispoziția publicului.

               (8)

               La 17 martie 2016, autoritatea a comunicat Comisiei concluzia sa cu privire la posibilitatea ca substanța pendimetalin să îndeplinească criteriile de aprobare prevăzute la articolul 4 din Regulamentul (CE) nr. 1107/2009 (6). La 6 decembrie 2016, Comisia a prezentat proiectul de raport de reînnoire pentru substanța pendimetalin Comitetului permanent pentru plante, animale, produse alimentare și hrană pentru animale.

               (9)

               Solicitantului i s-a oferit posibilitatea de a prezenta observații pe marginea proiectului raportului de reînnoire.

               (10)

               În cazul uneia sau al mai multor utilizări reprezentative ale cel puțin unui produs de protecție a plantelor care conține pendimetalin s-a stabilit că criteriile de aprobare prevăzute la articolul 4 din Regulamentul (CE) nr. 1107/2009 sunt îndeplinite. Prin urmare, este adecvat să se reînnoiască aprobarea substanței pendimetalin.

               (11)

               Evaluarea riscurilor în contextul reînnoirii aprobării substanței pendimetalin se bazează pe un număr limitat de utilizări reprezentative, care, totuși, nu restricționează utilizările pentru care pot fi aprobate produsele de protecție a plantelor care conțin pendimetalin. Prin urmare, este adecvat să se elimine restricția utilizării în exclusivitate ca erbicid.

               (12)

               Cu toate acestea, Comisia consideră că pendimetalinul este o substanță susceptibilă de a fi înlocuită în temeiul articolului 24 din Regulamentul (CE) nr. 1107/2009. Pendimetalinul este o substanță persistentă și toxică în conformitate cu punctele 3.7.2.1 și, respectiv, 3.7.2.3 din anexa II la Regulamentul (CE) nr. 1107/2009, dat fiind că perioada de înjumătățire în sol este mai mare de 120 de zile, iar concentrația fără efecte observate pe termen lung pentru speciile de apă dulce este mai mică de 0,01 mg/l. Prin urmare, substanța pendimetalin îndeplinește condiția stabilită la punctul 4 liniuța a doua din anexa II la Regulamentul (CE) nr. 1107/2009.

               (13)

               În consecință, este adecvat să se reînnoiască aprobarea substanței pendimetalin ca substanță susceptibilă de a fi înlocuită.

               (14)

               În conformitate cu articolul 14 alineatul (1) din Regulamentul (CE) nr. 1107/2009 coroborat cu articolul 6 din același regulament și având în vedere cunoștințele științifice și tehnice actuale, este, totuși, necesară includerea anumitor condiții și restricții. În special, este necesar să fie solicitate informații de confirmare suplimentare.

               (15)

               În conformitate cu articolul 20 alineatul (3) din Regulamentul (CE) nr. 1107/2009, coroborat cu articolul 13 alineatul (4) din același regulament, anexa la Regulamentul de punere în aplicare (UE) nr. 540/2011 ar trebui modificată în consecință.

               (16)

               Regulamentul de punere în aplicare (UE) 2017/841 al Comisiei (7) a amânat data expirării substanței pendimetalin până la 31 iulie 2018 pentru a permite ca procesul de reînnoire să fie finalizat înainte de expirarea aprobării substanței respective. Cu toate acestea, având în vedere faptul că a fost luată o decizie cu privire la reînnoire înainte de acest termen de expirare amânat, prezentul regulament se aplică de la 1 septembrie 2017.

               (17)

               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

         ADOPTĂ PREZENTUL REGULAMENT:
   Articolul 1
   Reînnoirea aprobării substanței active ca substanță susceptibilă de a fi înlocuită
   Aprobarea substanței active pendimetalin ca substanță susceptibilă de a fi înlocuită este reînnoită astfel cum se prevede în anexa I.
   Articolul 2
   Modificări ale Regulamentului de punere în aplicare (UE) nr. 540/2011
   Anexa la Regulamentul de punere în aplicare (UE) nr. 540/2011 se modifică în conformitate cu anexa II la prezentul regulament.
   Articolul 3
   Intrarea în vigoare și data aplicării
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică de la 1 septembrie 2017.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 22 iunie 2017.

            Pentru Comisie

            Președintele

         Jean-Claude JUNCKER

      (1)  JO L 309, 24.11.2009, p. 1.

      (2)  Directiva 2003/31/CE a Comisiei din 11 aprilie 2003 de modificare a Directivei 91/414/CEE a Consiliului în vederea includerii substanțelor active 2,4-DB, beta-ciflutrin, ciflutrin, iprodion, linuron, hidrazidă maleică și pendimetalin (JO L 101, 23.4.2003, p. 3).

      (3)  Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (JO L 230, 19.8.1991, p. 1).

      (4)  Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active autorizate (JO L 153, 11.6.2011, p. 1).

      (5)  Regulamentul de punere în aplicare (UE) nr. 844/2012 al Comisiei din 18 septembrie 2012 de stabilire a dispozițiilor necesare pentru punerea în aplicare a procedurii de reînnoire pentru substanțele active, prevăzută în Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare (JO L 252, 19.9.2012, p. 26).

      (6)  EFSA (Autoritatea Europeană pentru Siguranța Alimentară), 2016. Conclusion on the peer review of the pesticide risk assessment of the active substance pendimethalin (Concluzia evaluării inter pares a riscului utilizării substanței active pendimetalin ca pesticid). EFSA Journal 2016;14(3):4420, 212 pp. doi:10.2903/j.efsa.2016.4420. Document disponibil online la adresa: www.efsa.europa.eu

      (7)  Regulamentul de punere în aplicare (UE) 2017/841 al Comisiei din 17 mai 2017 de modificare a Regulamentului de punere în aplicare (UE) nr. 540/2011 în ceea ce privește prelungirea perioadelor de autorizare a substanțelor active alfa-cipermetrin, Ampelomyces quisqualis tulpina: aq 10, benalaxil, bentazon, bifezanat, bromoxinil, carfentrazon etil, clorprofam, ciazofamid, desmedifam, diquat, DPX KE 459 (flupirsulfuron-metil), etoxazol, famoxadon, fenamidon, flumioxazin, foramsulfuron, Gliocladium catenulatum tulpina: j1446, imazamox, imazosulfuron, izoxaflutol, laminarină, metalaxil-M, metoxifenozidă, milbemectină, oxasulfuron, fenmedifam, pendimetalin, pimetrozin, S-metolaclor și trifloxistrobin (JO L 125, 18.5.2017, p. 12).

      ANEXA I

                  Denumire comună, numere de identificare

                  Denumire IUPAC

                  Puritate (1)

                  Data aprobării

                  Expirarea aprobării

                  Dispoziții specifice

                  Pendimetalin
                  Nr. CAS 40487-42-1
                  Nr. CIPAC 357

                  N-(1-etilpropil)-2,6-dinitro-3,4-xilidenă

                  900 g/kg
                  1,2-dicloretan
                  ≤ 1 g/kg
                  Total compuși N-nitrozo: max. 100 ppm, din care N-nitrozo-pendimetalin: < 45 ppm.

                  1 septembrie 2017

                  31 august 2024

                  În vederea punerii în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se ține seama de concluziile raportului de examinare privind substanța pendimetalin, în special de apendicele I și II la acesta.
                  În cadrul acestei evaluări generale, statele membre acordă o atenție deosebită:

                              —

                              specificațiilor materialului tehnic astfel cum este fabricat în scop comercial, care trebuie să fie confirmate și susținute prin date analitice adecvate. Materialul testat utilizat pentru întocmirea dosarelor cuprinzând date despre toxicitate se compară și se verifică în raport cu specificațiile materialului tehnic;

                              —

                              protejării operatorilor;

                              —

                              protecției păsărilor, a mamiferelor și a organismelor acvatice.

                        Condițiile de utilizare includ măsuri de atenuare a riscurilor, dacă este cazul.
                  În special, echipamentul de protecție individuală, precum mănușile, combinezonul, încălțămintea solidă trebuie să fie purtat astfel încât să se garanteze faptul că AOEL nu este depășit pentru operator.
                  Solicitantul prezintă informații de confirmare Comisiei, statelor membre și autorității în ceea ce privește:

                              1.

                              potențialul de bioacumulare, în special o valoare BCF fiabilă pentru peștii din specia bluegill (Lepomis macrochirus);

                              2.

                              efectul proceselor de tratare a apei asupra naturii reziduurilor prezente în apele de suprafață și în apele subterane, atunci când apele de suprafață sau subterane sunt captate pentru a fi utilizate ca apă potabilă.

                        Solicitantul prezintă informațiile de confirmare solicitate în temeiul punctului 1 până la 31 decembrie 2018. Solicitantul transmite informațiile de confirmare solicitate la punctul 2 în termen de doi ani de la adoptarea de către Comisie a unui document de orientare privind evaluarea efectului proceselor de tratare a apei asupra naturii reziduurilor prezente în apele de suprafață și în cele subterane.

         (1)  Detalii suplimentare privind identitatea și specificațiile substanței active pot fi consultate în raportul de examinare.

      ANEXA II
      Anexa la Regulamentul de punere în aplicare (UE) nr. 540/2011 se modifică după cum urmează:

                  1.

                  În partea A, se elimină rubrica 53 referitoare la pendimetalin.

                  2.

                  În partea E, se adaugă următoarea rubrică:

                              Denumire comună, numere de identificare

                              Denumire IUPAC

                              Puritate (1)

                              Data aprobării

                              Expirarea aprobării

                              Dispoziții specifice

                              „7

                              Pendimetalin
                              Nr. CAS 40487-42-1
                              Nr. CIPAC 357

                              N-(1-etilpropil)-2,6-dinitro-3,4-xilidenă

                              900 g/kg
                              1,2-dicloretan
                              ≤ 1 g/kg
                              Total compuși N-nitrozo: max. 100 ppm, din care N-nitrozo-pendimetalin: < 45 ppm.

                              1 septembrie 2017

                              31 august 2024

                              În vederea punerii în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se ține seama de concluziile raportului de examinare privind substanța pendimetalin, în special de apendicele I și II la acesta.
                              În cadrul acestei evaluări generale, statele membre acordă o atenție deosebită:

                                          —

                                          specificațiilor materialului tehnic astfel cum este fabricat în scop comercial, care trebuie să fie confirmate și susținute prin date analitice adecvate. Materialul testat utilizat pentru întocmirea dosarelor cuprinzând date despre toxicitate se compară și se verifică în raport cu specificațiile materialului tehnic;

                                          —

                                          protejării operatorilor;

                                          —

                                          protecției păsărilor, a mamiferelor și a organismelor acvatice.

                                    Condițiile de utilizare includ măsuri de atenuare a riscurilor, dacă este cazul.
                              În special, echipamentul de protecție individuală, precum mănușile, combinezonul, încălțămintea solidă trebuie să fie purtat astfel încât să se garanteze faptul că AOEL nu este depășit pentru operator.
                              Solicitantul prezintă informații de confirmare Comisiei, statelor membre și autorității în ceea ce privește:

                                          1.

                                          potențialul de bioacumulare, în special o valoare BCF fiabilă pentru peștii din specia bluegill (Lepomis macrochirus);

                                          2.

                                          efectul proceselor de tratare a apei asupra naturii reziduurilor prezente în apele de suprafață și în apele subterane, atunci când apele de suprafață sau subterane sunt captate pentru a fi utilizate ca apă potabilă.

                                    Solicitantul prezintă informațiile de confirmare solicitate în temeiul punctului 1 până la 31 decembrie 2018. Solicitantul transmite informațiile de confirmare solicitate la punctul 2 în termen de doi ani de la adoptarea de către Comisie a unui document de orientare privind evaluarea efectului proceselor de tratare a apei asupra naturii reziduurilor prezente în apele de suprafață și în cele subterane.”

         (1)  Detalii suplimentare privind identitatea și specificațiile substanței active pot fi consultate în raportul de examinare.


title: Regulamentul de punere în aplicare (UE) nr. 1363/2014 al Comisiei din 18 decembrie 2014 de stabilire a valorilor forfetare de import pentru fixarea prețului de intrare pentru anumite fructe și legume

text:
               19.12.2014

               RO

               Jurnalul Oficial al Uniunii Europene

               L 365/137

         REGULAMENTUL DE PUNERE ÎN APLICARE (UE) NR. 1363/2014 AL COMISIEI
   din 18 decembrie 2014
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în sectorul fructelor și legumelor și în sectorul fructelor și legumelor procesate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 18 decembrie 2014.

            Pentru Comisie,

            pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 347, 20.12.2013, p. 671.

      (2)  JO L 157, 15.6.2011, p. 1.

      ANEXĂ
      Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  AL

                  66,1

                  IL

                  88,5

                  MA

                  85,8

                  TN

                  139,2

                  TR

                  107,0

                  ZZ

                  97,3

                  0707 00 05

                  EG

                  191,6

                  TR

                  143,6

                  ZZ

                  167,6

                  0709 93 10

                  MA

                  81,3

                  TR

                  132,4

                  ZZ

                  106,9

                  0805 10 20

                  AR

                  35,3

                  MA

                  68,6

                  TR

                  59,8

                  UY

                  32,9

                  ZA

                  50,0

                  ZW

                  33,9

                  ZZ

                  46,8

                  0805 20 10

                  MA

                  62,9

                  ZZ

                  62,9

                  0805 20 30, 0805 20 50, 0805 20 70, 0805 20 90

                  IL

                  93,2

                  MA

                  75,3

                  TR

                  74,4

                  ZZ

                  81,0

                  0805 50 10

                  TR

                  66,3

                  ZZ

                  66,3

                  0808 10 80

                  BR

                  59,1

                  CL

                  80,2

                  NZ

                  90,6

                  US

                  92,9

                  ZA

                  143,5

                  ZZ

                  93,3

                  0808 30 90

                  CN

                  97,9

                  US

                  141,4

                  ZZ

                  119,7

         (1)  Nomenclatura țărilor stabilită prin Regulamentul (UE) nr. 1106/2012 al Comisiei din 27 noiembrie 2012 de punere în aplicare a Regulamentului (CE) nr. 471/2009 al Parlamentului European și al Consiliului privind statisticile comunitare privind comerțul exterior cu țările terțe, în ceea ce privește actualizarea nomenclatorului țărilor și teritoriilor (JO L 328, 28.11.2012, p. 7). Codul „ZZ” desemnează „alte origini”.


title: Regulamentul de punere în aplicare (UE) nr. 851/2012 al Comisiei din 19 septembrie 2012 privind eliberarea licențelor de import pentru cererile depuse în primele șapte zile ale lunii septembrie 2012 în cadrul contingentelor tarifare deschise prin Regulamentul (CE) nr. 533/2007 pentru carnea de pasăre

text:
               20.9.2012

               RO

               Jurnalul Oficial al Uniunii Europene

               L 253/13

         REGULAMENTUL DE PUNERE ÎN APLICARE (UE) NR. 851/2012 AL COMISIEI
   din 19 septembrie 2012
   privind eliberarea licențelor de import pentru cererile depuse în primele șapte zile ale lunii septembrie 2012 în cadrul contingentelor tarifare deschise prin Regulamentul (CE) nr. 533/2007 pentru carnea de pasăre
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul (CE) nr. 1301/2006 al Comisiei din 31 august 2006 de stabilire a normelor comune pentru administrarea contingentelor tarifare de import pentru produsele agricole gestionate printr-un sistem de licențe de import (2), în special articolul 7 alineatul (2),
   având în vedere Regulamentul (CE) nr. 533/2007 al Comisiei din 14 mai 2007 privind deschiderea și gestionarea unor contingente tarifare în sectorul cărnii de pasăre (3), în special articolul 5 alineatul (6),
   întrucât:

               (1)

               Regulamentul (CE) nr. 533/2007 a deschis contingente tarifare pentru importul de produse din sectorul cărnii de pasăre.

               (2)

               Cantitățile solicitate în cererile de licențe de import depuse în primele șapte zile ale lunii septembrie 2012, pentru subperioada 1 octombrie-31 decembrie 2012, sunt, pentru anumite contingente, superioare cantităților disponibile. Prin urmare, este necesar să se determine în ce măsură se pot elibera licențele de import, stabilindu-se coeficientul de atribuire care urmează să fie aplicat cantităților solicitate,

         ADOPTĂ PREZENTUL REGULAMENT:
   Articolul 1
   Pentru cererile de licențe de import depuse în temeiul Regulamentului (CE) nr. 533/2007 pentru subperioada 1 octombrie-31 decembrie 2012, se aplică coeficienții de atribuire care figurează în anexa la prezentul regulament.
   Articolul 2
   Prezentul regulament intră în vigoare la 20 septembrie 2012.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 19 septembrie 2012.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 238, 1.9.2006, p. 13.

      (3)  JO L 125, 15.5.2007, p. 9.

      ANEXĂ

                  Număr grupă

                  Număr de ordine

                  Coeficient de atribuire pentru cererile de licențe de import depuse pentru subperioada 1.10.2012-31.12.2012
                  (%)

                  P1

                  09.4067

                  3,257358

                  P3

                  09.4069

                  0,376937


title: Regulamentul de punere în aplicare (UE) 2015/2344 al Comisiei din 15 decembrie 2015 de stabilire a standardelor tehnice de punere în aplicare în ceea ce privește monedele cu constrângeri privind disponibilitatea activelor lichide în conformitate cu Regulamentul (UE) nr. 575/2013 al Parlamentului European și al Consiliului (Text cu relevanță pentru SEE)

text:
               16.12.2015

               RO

               Jurnalul Oficial al Uniunii Europene

               L 330/26

         REGULAMENTUL DE PUNERE ÎN APLICARE (UE) 2015/2344 AL COMISIEI
   din 15 decembrie 2015
   de stabilire a standardelor tehnice de punere în aplicare în ceea ce privește monedele cu constrângeri privind disponibilitatea activelor lichide în conformitate cu Regulamentul (UE) nr. 575/2013 al Parlamentului European și al Consiliului
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 575/2013 al Parlamentului European și al Consiliului din 26 iunie 2013 privind cerințele prudențiale pentru instituțiile de credit și firmele de investiții și de modificare a Regulamentului (UE) nr. 648/2012 (1), în special articolul 419 alineatul (4),
   întrucât:

               (1)

               Articolul 412 alineatul (1) din Regulamentul (UE) nr. 575/2013 stabilește o cerință de acoperire a necesarului de lichiditate, impunând instituțiilor obligația de a deține active lichide pentru a garanta că acestea mențin niveluri ale rezervelor de lichiditate care sunt adecvate pentru a le permite să facă față eventualelor dezechilibre dintre intrările și ieșirile de lichidități.

               (2)

               Regulamentul delegat (UE) 2015/61 al Comisiei (2), adoptat în temeiul articolului 460 din Regulamentul (UE) nr. 575/2013, specifică în mod amănunțit cerința de acoperire a necesarului de lichiditate.

               (3)

               În cazul în care necesitățile justificate de active lichide în ceea ce privește cerința de acoperire a necesarului de lichiditate depășesc disponibilitatea respectivelor active lichide într-o monedă, se aplică una sau mai multe derogări pentru moneda respectivă, astfel cum se prevede la articolul 419 alineatul (2) din Regulamentul (UE) nr. 575/2013.

               (4)

               Prin urmare, este necesar să se identifice monedele care ar trebui să beneficieze de o derogare, precum și măsura în care o astfel de derogare ar trebui să fie disponibilă.

               (5)

               Evaluarea efectuată de către Autoritatea Bancară Europeană (ABE) a necesităților justificate s-a bazat pe cele mai fiabile date disponibile care au putut fi furnizate de autoritățile competente cu privire la activele lichide într-o monedă și la valoarea activelor lichide solicitate de alți investitori și care, prin urmare, nu sunt disponibile pentru a acoperi necesitățile în materie de active lichide ale instituțiilor.

               (6)

               ABE a identificat coroana norvegiană (NOK) ca fiind o monedă cu constrângeri privind disponibilitatea activelor lichide. Această constatare este anterioară intrării în vigoare a Regulamentului delegat (UE) 2015/61, în scopul căruia ABE a evaluat disponibilitatea activelor lichide în conformitate cu standardele internaționale adoptate de Comitetul de la Basel pentru supraveghere bancară. În cadrul evaluării s-a analizat valoarea activelor lichide nesolicitate de către entitățile care nu fac obiectul Regulamentului (UE) nr. 575/2013. Aceste valori au fost apoi comparate cu necesitățile instituțiilor, pe baza unor estimări ale ieșirilor nete și ponderate de lichidități pe parcursul următoarelor 30 de zile, luând în considerare plafonul aplicabil intrărilor de lichidități, factorii care pot afecta deficitul de active lichide pe o perioadă de trei până la cinci ani și un obiectiv de 110 % pentru cerința de acoperire a necesarului de lichiditate.

               (7)

               În urma evaluării efectuate de ABE, s-a concluzionat că necesitățile justificate de active lichide depășeau disponibilitatea activelor lichide în NOK. Datoria suverană este unul dintre activele cele mai lichide, dar, în cazul Norvegiei, oferta de titluri de stat norvegiene este relativ limitată datorită poziției bugetare favorabile a acestei țări. Instituțiile internaționale și băncile multinaționale de dezvoltare au emis, de asemenea, un număr mare de obligațiuni în NOK, însă acestea sunt, în principal, plasamente private deținute de investitori străini și, prin urmare, nu au fost considerate de către ABE ca fiind active lichide disponibile pentru instituțiile care se încadrează în domeniul de aplicare al Regulamentului (UE) nr. 575/2013. În fine, evaluarea ABE s-a bazat pe standardele internaționale de lichiditate adoptate de Comitetul de la Basel pentru supraveghere bancară, în timp ce evaluarea care vizează să determine dacă necesitățile justificate de active lichide depășesc în mod semnificativ activele lichide disponibile într-o monedă ar trebui să se bazeze pe lista definitivă a activelor lichide, stabilită prin Regulamentul delegat (UE) 2015/61. Acesta prevede o gamă mai largă de active lichide, în special în ceea ce privește obligațiunile garantate. Diferența nu este însă suficientă pentru a determina ABE să își modifice concluzia, și anume că necesitățile justificate de active lichide depășesc activele lichide disponibile în NOK.

               (8)

               ABE a organizat consultări publice deschise cu privire la proiectul de standard tehnic de punere în aplicare pe care se bazează prezentul regulament, a analizat potențialele costuri și beneficii aferente și a solicitat avizul Grupului părților interesate din domeniul bancar, instituit în conformitate cu articolul 37 din Regulamentul (UE) nr. 1093/2010 al Parlamentului European și al Consiliului. În conformitate cu procedura prevăzută la articolul 15 din Regulamentul (UE) nr. 1093/2010 al Parlamentului European și al Consiliului (3), Comisia a aprobat, cu unele modificări, proiectul de standard tehnic de punere în aplicare prezentat de ABE, după ce l-a retransmis ABE, explicând motivele care au stat la baza modificărilor aduse. ABE a emis un aviz formal prin care a aprobat aceste modificări și a confirmat că valoarea cu care necesitățile justificate de active lichide depășesc activele lichide disponibile în NOK, astfel cum a fost propusă în proiectul său inițial de standard tehnic de punere în aplicare, nu ar trebui să fie modificată,

         ADOPTĂ PREZENTUL REGULAMENT:
   Articolul 1
   Se consideră că necesitățile justificate de active lichide în ceea ce privește cerința prevăzută la articolul 412 din Regulamentul (UE) nr. 575/2013 depășesc respectivele active lichide disponibile în monedele specificate în anexa la prezentul regulament cu procentul menționat în anexa respectivă.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 15 decembrie 2015.

            Pentru Comisie

            Președintele

         Jean-Claude JUNCKER

      (1)  JO L 176, 27.6.2013, p. 1.

      (2)  Regulamentul delegat (UE) 2015/61 al Comisiei din 10 octombrie 2014 de completare a Regulamentului (UE) nr. 575/2013 al Parlamentului European și al Consiliului în ceea ce privește cerința de acoperire a necesarului de lichiditate pentru instituțiile de credit (JO L 11, 17.1.2015, p. 1).

      (3)  Regulamentul (UE) nr. 1093/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea Bancară Europeană), de modificare a Deciziei nr. 716/2009/CE și de abrogare a Deciziei 2009/78/CE a Comisiei (JO L 331, 15.12.2010, p. 12).

      ANEXĂ

         Lista monedelor cu constrângeri privind disponibilitatea activelor lichide

                  Nr.

                  Monedă

                  Valoarea cu care necesitățile justificate de active lichide depășesc activele disponibile

                  1.

                  Coroană norvegiană (NOK)

                  63 %


title: Regulamentul de punere în aplicare (UE) 2017/1835 al Comisiei din 9 octombrie 2017 de stabilire a taxelor de import în sectorul cerealelor aplicabile de la 10 octombrie 2017

text:
               10.10.2017

               RO

               Jurnalul Oficial al Uniunii Europene

               L 260/5

         REGULAMENTUL DE PUNERE ÎN APLICARE (UE) 2017/1835 AL COMISIEI
   din 9 octombrie 2017
   de stabilire a taxelor de import în sectorul cerealelor aplicabile de la 10 octombrie 2017
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 183,
   întrucât:

               (1)

               Articolul 1 alineatul (1) din Regulamentul (UE) nr. 642/2010 al Comisiei (2) prevede că, pentru produsele care se încadrează la codurile NC 1001 11 00, 1001 19 00, ex 1001 91 20 [grâu comun, destinat însămânțării], ex 1001 99 00 [grâu comun de calitate superioară, cu excepția grâului destinat însămânțării], 1002 10 00, 1002 90 00, 1005 10 90, 1005 90 00, 1007 10 90 și 1007 90 00, taxa de import este egală cu prețul de intervenție valabil pentru astfel de produse la data importării, majorat cu 55 % și diminuat cu prețul CIF de import aplicabil expedierii în cauză. Cu toate acestea, taxa respectivă nu poate depăși nivelul taxei din Tariful vamal comun.

               (2)

               Articolul 1 alineatul (2) din Regulamentul (UE) nr. 642/2010 prevede că, pentru calcularea taxei de import menționate la alineatul (1) de la articolul respectiv, se stabilesc periodic prețuri CIF de import reprezentative pentru produsele vizate de respectivul alineat.

               (3)

               În conformitate cu articolul 2 alineatul (1) din Regulamentul (UE) nr. 642/2010, prețul de import care trebuie utilizat pentru calcularea taxei de import pentru produsele vizate la articolul 1 alineatul (1) din respectivul regulament este prețul CIF de import reprezentativ zilnic stabilit în conformitate cu metoda prevăzută la articolul 5 din regulamentul menționat.

               (4)

               Începând de la 21 septembrie 2017, taxa de import pentru produsele originare din Canada și care se încadrează la codurile NC 1001 11 00, 1001 19 00, ex 1001 99 00 (grâu comun de calitate superioară, cu excepția grâului destinat însămânțării), 1002 10 00 și 1002 90 00 se calculează în conformitate cu articolul 2 alineatul (5) din Regulamentul (UE) nr. 642/2010.

               (5)

               Este necesar să se stabilească taxele de import pentru perioada începând cu 10 octombrie 2017, aplicabile până la stabilirea și intrarea în vigoare a unor noi taxe.

               (6)

               În conformitate cu articolul 2 alineatul (2) din Regulamentul (UE) nr. 642/2010, prezentul regulament ar trebui să intre în vigoare la data publicării,

         ADOPTĂ PREZENTUL REGULAMENT:
   Articolul 1
   Începând de la 10 octombrie 2017, taxele de import în sectorul cerealelor menționate la articolul 1 alineatul (1) din Regulamentul (UE) nr. 642/2010 sunt stabilite în anexa I la prezentul regulament, pe baza elementelor menționate în anexa II.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 9 octombrie 2017.

            Pentru Comisie,

            Pentru Președinte,

         Jerzy PLEWA

            Director General

            Direcția Generală Agricultură și Dezvoltare Rurală

      (1)  JO L 347, 20.12.2013, p. 671.

      (2)  Regulamentul (UE) nr. 642/2010 al Comisiei din 20 iulie 2010 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește taxele de import în sectorul cerealelor (JO L 187, 21.7.2010, p. 5).

      ANEXA I

                  Taxe la import pentru produsele menționate la articolul 1 alineatul (1) din Regulamentul (UE) nr. 642/2010 aplicabile de la 10 octombrie 2017

                  Codul NC

                  Denumirea mărfurilor

                  Taxa la import (1)
                      (2)

                  (EUR/tonă)

                  1001 11 00

                  GRÂU dur, destinat însămânțării

                  0,00

                  1001 19 00

                  GRÂU dur de calitate superioară, cu excepția grâului destinat însămânțării

                  0,00

                  de calitate medie, cu excepția grâului destinat însămânțării

                  0,00

                  de calitate inferioară, cu excepția grâului destinat însămânțării

                  0,00

                  ex 1001 91 20

                  GRÂU comun, destinat însămânțării

                  0,00

                  ex 1001 99 00

                  GRÂU comun de calitate superioară, cu excepția grâului destinat însămânțării

                  0,00

                  1002 10 00

                  SECARĂ, destinată însămânțării

                  5,61

                  1002 90 00

                  SECARĂ, cu excepția secarei destinate însămânțării

                  5,61

                  1005 10 90

                  PORUMB destinat însămânțării, cu excepția porumbului hibrid

                  5,61

                  1005 90 00

                  PORUMB, cu excepția porumbului destinat însămânțării (3)

                  5,61

                  1007 10 90

                  SORG boabe, cu excepția sorgului hibrid, destinat însămânțării

                  5,61

                  1007 90 00

                  Sorg boabe, cu excepția sorgului destinat însămânțării

                  5,61

         (1)  Importatorul poate beneficia, în conformitate cu articolul 2 alineatul (4) din Regulamentul (UE) nr. 642/2010, de o reducere a taxelor de:

                  —

                  3 EUR per tonă dacă portul de descărcare se află în Marea Mediterană (dincolo de Strâmtoarea Gibraltar) sau în Marea Neagră și dacă mărfurile sosesc în Uniune prin Oceanul Atlantic sau prin Canalul Suez;

                  —

                  2 EUR per tonă dacă portul de descărcare se află în Danemarca, în Estonia, în Irlanda, în Letonia, în Lituania, în Polonia, în Finlanda, în Suedia, în Regatul Unit sau pe coasta atlantică a Peninsulei Iberice și dacă mărfurile sosesc în Uniune prin Oceanul Atlantic.

         (2)  Pentru produsele originare din Canada și care se încadrează la codurile NC 1001 11 00, 1001 19 00, ex 1001 99 00 (grâu comun de calitate superioară, cu excepția grâului destinat însămânțării), 1002 10 00 și 1002 90 00, taxa se calculează în conformitate cu articolul 2 alineatul (5) din Regulamentul (UE) nr. 642/2010.

         (3)  Importatorul poate beneficia de o reducere forfetară de 24 EUR/tonă atunci când sunt îndeplinite condițiile stabilite la articolul 3 din Regulamentul (UE) nr. 642/2010.

      ANEXA II

         ELEMENTE PENTRU CALCULAREA TAXELOR PREVĂZUTE ÎN ANEXA I

                  1.

                  Valori medii pentru perioada de referință menționată la articolul 2 alineatul (2) din Regulamentul (UE) nr. 642/2010:

                              (EUR/tonă)

                              Grâu comun (1)

                              Porumb

                              Bursa

                              Minneapolis

                              Chicago

                              Cotația

                              210,22

                              117,61

                              Primă pentru Golf

                              —

                              15,27

                              Primă pentru Marile Lacuri

                              32,84

                              —

                  2.

                  Valori medii pentru perioada de referință menționată la articolul 2 alineatul (2) din Regulamentul (UE) nr. 642/2010:

                              Costuri de navlu: Golful Mexic–Rotterdam:

                              18,54 EUR/tonă

                              Costuri de navlu: Marile Lacuri–Rotterdam:

                              39,59 EUR/tonă

         (1)  Primă pozitivă de 14 EUR/tonă încorporată [articolul 5 alineatul (3) din Regulamentul (UE) nr. 642/2010].


title: Regulamentul de punere în aplicare (UE) 2017/890 al Consiliului din 24 mai 2017 privind punerea în aplicare a articolului 17 alineatul (1) din Regulamentul (UE) nr. 224/2014 privind măsuri restrictive având în vedere situația din Republica Centrafricană

text:
               25.5.2017

               RO

               Jurnalul Oficial al Uniunii Europene

               L 138/1

         REGULAMENTUL DE PUNERE ÎN APLICARE (UE) 2017/890 AL CONSILIULUI
   din 24 mai 2017
   privind punerea în aplicare a articolului 17 alineatul (1) din Regulamentul (UE) nr. 224/2014 privind măsuri restrictive având în vedere situația din Republica Centrafricană
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 224/2014 al Consiliului din 10 martie 2014 privind măsuri restrictive având în vedere situația din Republica Centrafricană (1), în special articolul 17 alineatul (1),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 10 martie 2014, Consiliul a adoptat Regulamentul (UE) nr. 224/2014.

               (2)

               La 17 mai 2017, Comitetul Consiliului de Securitate al Organizației Națiunilor Unite instituit în temeiul Rezoluției 2127 (2013) a Consiliului de Securitate al Organizației Națiunilor Unite a adăugat o persoană pe lista persoanelor și entităților cărora li se aplică măsuri restrictive.

               (3)

               Prin urmare, anexa I la Regulamentul (UE) nr. 224/2014 ar trebui modificată în consecință,

         ADOPTĂ PREZENTUL REGULAMENT:
   Articolul 1
   Anexa I la Regulamentul (UE) nr. 224/2014 se modifică astfel cum se prevede în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 24 mai 2017.

            Pentru Consiliu

            Președintele

         L. GRECH

      (1)  JO L 70, 11.3.2014, p. 1.

      ANEXĂ
      Persoana care figurează pe lista din anexa la prezentul regulament se adaugă pe lista prevăzută în anexa I la Regulamentul (UE) nr. 224/2014.
      A.   Persoane

                  „12.

                  Abdoulaye HISSENE [alias: a) Abdoulaye Issène; b) Abdoulaye Hissein; c) Hissene Abdoulaye; d) Abdoulaye Issène Ramadane; e) Abdoulaye Issene Ramadan; f) Issene Abdoulaye]

         Data nașterii: 1967

         Locul nașterii: Ndele, Bamingui-Bangoran, Republica Centrafricană

         Cetățenia: Republica Centrafricană

         Pașaport nr.: Pașaport diplomatic nr. D00000897 emis de RCA, eliberat la 5 aprilie 2013 (valabil până la 4 aprilie 2018)

         Adresă: a) KM5, Bangui, Republica Centrafricană; b) Nana-Grebizi, Republica Centrafricană

         Data desemnării de către ONU:17 mai 2017

         Alte informații: Hissène a fost ministru al tineretului și sportului în cadrul cabinetului fostului președinte al Republicii Centrafricane, Michel Djotodia. Anterior, el a fost șef al Convenției Patrioților pentru Justiție și Pace, un partid politic. De asemenea, el s-a impus ca lider al milițiilor armate din Bangui, în special în cartierul „PK5” (sectorul 3).

         Informații din rezumatul motivelor includerii pe listă comunicat de Comitetul de sancțiuni:

         Informații suplimentare:

                  Abdoulaye Hissène și alți membri ai ex-Séléka au colaborat cu elementele destabilizatoare anti-balaka aliate cu fostul președinte al Republicii Centrafricane (RCA), François Bozizé, inclusiv Maxime Mokom, pentru încurajarea protestelor și confruntărilor violente în septembrie 2015 ca parte a unei tentative eșuate de debarcare a guvernului în timp ce președintele tranzițional de atunci, Catherine Samba-Panza, participa la Adunarea Generală a ONU din 2015. Mokom, Hissène și alții au fost puși sub acuzare de către guvernul Republicii Centrafricane pentru diverse infracțiuni, printre care omor, incendieri, acte de tortură și jafuri, rezultate din lovitura de stat eșuată.

                  Începând cu anul 2015, Hissène a devenit unul dintre principalii lideri ai milițiilor armate situate în cartierul „PK5” din Bangui formate din peste 100 de bărbați. Ca atare, el nu a permis libertatea de circulație și restabilirea autorității de stat în zonă, inclusiv prin taxarea ilegală a transportului și a activităților comerciale. În a doua jumătate a anului 2015, Hissène a acționat în calitate de reprezentant al „Nairobiștilor” ex-Séléka din Bangui operând în înțelegere cu luptătorii anti-balaka conduși de Mokom. Bărbații înarmați de sub controlul lui Haroun Gaye și Hissène au participat la evenimentele violente care au avut loc la Bangui, între 26 septembrie și 3 octombrie 2015.

                  Membri ai grupului lui Hissène sunt suspectați că au fost implicați în atacul de la 13 decembrie 2015 – data referendumului constituțional – asupra vehiculului lui Mohamed Moussa Dhaffane, un lider al ex-Séléka. Hissène este acuzat de organizarea violențelor din cartierul KM5 din Bangui în urma cărora au murit cinci persoane, au fost rănite douăzeci și rezidenții au fost împiedicați să voteze la referendumul constituțional. Hissène a pus în pericol alegerile prin crearea unui ciclu de atacuri de represalii între diferite grupuri.

                  La 15 martie 2016, Hissène a fost arestat de poliție la aeroportul Bangui M'Poko și transferat către secțiunea de cercetare și anchetă a jandarmeriei naționale. Ulterior, miliția sa l-a eliberat prin utilizarea forței și a furat o armă predată anterior de MINUSCA, ca parte a unei cereri de derogare aprobate de Comitet.

                  La 19 iunie 2016, în urma arestării unor comercianți musulmani de forțele de securitate internă la „PK 12”, milițiile lui Gaye și Hissène au răpit cinci polițiști la Bangui. La 20 iunie, MINUSCA a încercat să elibereze polițiștii. Bărbați înarmați sub controlul lui Hissène și Gaye au schimbat focuri de armă cu forțele de menținere a păcii care încercau să elibereze ostaticii. Ca urmare, cel puțin șase persoane au fost ucise și un membru al forțelor de menținere a păcii a fost rănit.

                  La 12 august 2016, Hissène a preluat conducerea unui convoi de 6 vehicule cu persoane puternic înarmate. Convoiul, care fugea din Bangui, a fost interceptat de MINUSCA la sud de Sibut. În drumul spre nord, convoiul a schimbat focuri de armă cu forțele interne de securitate la mai multe puncte de control. Convoiul a fost în cele din urmă oprit de MINUSCA la 40 km sud de Sibut. După mai multe schimburi de focuri, MINUSCA a capturat 11 bărbați, dar Hissène și alți câțiva au scăpat. Persoanele arestate au declarat MINUSCA că Hissène era liderul convoiului, al cărui obiectiv era de a ajunge la Bria și de a participa la Adunarea grupurilor ex-Séléka organizată de Nourredine Adam.

                  În august și septembrie 2016, grupul de experți a călătorit de două ori la Sibut cu scopul de a inspecta bunurile convoiului lui Hissène, Gaye și Hamit Tidjani, confiscate de MINUSCA la 13 august. Grupul a inspectat și munițiile confiscate în casa lui Hissène la 16 august. Echipamente militare letale și neletale au fost recuperate din cele șase vehicule și de la persoanele reținute. La 16 august 2016, jandarmeria centrală a percheziționat casa lui Hissène din Bangui. Au fost găsite peste 700 de arme.

                  La 4 septembrie 2016, un grup de elemente ex-Séléka venind din Kaga-Bandoro pe șase motociclete pentru a-i prelua pe Hissène și pe acoliții acestuia a deschis focul împotriva MINUSCA lângă Dékoa. În timpul acestui incident, un luptător ex-Séléka a fost ucis și doi membri ai forțelor de menținere a păcii și un civil au fost răniți.”


title: Regulamentul de punere în aplicare (UE) nr. 1208/2011 al Comisiei din 22 noiembrie 2011 de modificare și rectificare a Regulamentului (CE) nr. 288/2009 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește acordarea de ajutoare comunitare pentru aprovizionarea instituțiilor de învățământ cu fructe și legume, fructe și legume prelucrate și produse pe bază de banane destinate copiilor, în cadrul programului de încurajare a consumului de fructe în școli

text:
               23.11.2011

               RO

               Jurnalul Oficial al Uniunii Europene

               L 305/53

         REGULAMENTUL DE PUNERE ÎN APLICARE (UE) NR. 1208/2011 AL COMISIEI
   din 22 noiembrie 2011
   de modificare și rectificare a Regulamentului (CE) nr. 288/2009 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește acordarea de ajutoare comunitare pentru aprovizionarea instituțiilor de învățământ cu fructe și legume, fructe și legume prelucrate și produse pe bază de banane destinate copiilor, în cadrul programului de încurajare a consumului de fructe în școli
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 103h litera (f), coroborat cu articolul 4,
   întrucât:

               (1)

               În lumina experienței dobândite în gestionarea programului de încurajare a consumului de fructe în școli instituit prin articolul 103ga din Regulamentul (CE) nr. 1234/2007 și pentru a facilita implementarea acestuia, este necesar să se clarifice și să se simplifice anumite dispoziții din Regulamentul (CE) nr. 288/2009 (2).

               (2)

               Articolul 103ga alineatul (2) din Regulamentul (CE) nr. 1234/2007 prevede obligația statelor membre de a adopta măsurile adiacente necesare pentru ca programul lor să fie eficace. Măsurile însoțitoare nu beneficiază de ajutorul din partea Uniunii aferent programului de încurajare a consumului de fructe în școli. Prin urmare, este necesar să se distingă cu mai mare precizie astfel de măsuri de măsurile de comunicare ce sunt eligibile pentru ajutor din partea Uniunii.

               (3)

               Articolul 5 alineatul (1) din Regulamentul (CE) nr. 288/2009 prevede o listă a costurilor care sunt eligibile pentru ajutor din partea Uniunii. Pentru a se asigura o bună gestiune financiară și controlul cheltuielilor, este necesar să se stabilească mai clar care sunt costurile eligibile pentru ajutor din partea Uniunii. Pentru a se asigura eficacitatea programului, este necesar să se prevadă că costurile cu personalul nu ar trebui să beneficieze de ajutor din partea Uniunii, cu excepția anumitor costuri cu personalul care sunt direct legate de implementarea programului.

               (4)

               Experiența a arătat că normele detaliate privind cererile de ajutor și plata ajutorului prevăzute în Regulamentul (CE) nr. 288/2009 sunt dificil de aplicat în ceea ce privește entitățile care ar putea executa sarcini de monitorizare, evaluare și comunicare în cadrul programului de încurajare a consumului de fructe în școli în cazul în care aceste entități nu sunt implicate în livrarea de produse. Prin urmare, este necesar să se clarifice condițiile de acordare a ajutorului în ceea ce privește activitățile de monitorizare, evaluare și comunicare.

               (5)

               Pentru a limita cerințele de control aplicabile solicitanților care sunt exclusiv responsabili cu îndeplinirea de sarcini de monitorizare, evaluare și comunicare, normele referitoare la controale și la verificări trebuie simplificate. Dat fiind caracterul special al acestor sarcini, este oportun ca ele să fie scutite de controale la fața locului și supuse doar unor controale administrative complete.

               (6)

               La articolul 3 alineatul (5) a doua teză din Regulamentul (CE) nr. 288/2009 există o neconcordanță între versiunile lingvistice în ceea ce privește implementarea de către statele membre a programului de încurajare a consumului de fructe în școli. Trebuie clarificat în unele versiuni lingvistice că, dacă decid să pună în aplicare mai mult de un singur program, statele membre trebuie să elaboreze câte o strategie pentru fiecare program.

               (7)

               Prin urmare, Regulamentul (CE) nr. 288/2009 trebuie modificat și rectificat în consecință.

               (8)

               În scopuri de planificare și pentru a se asigura că normele respective nu se modifică în timpul perioadei aplicabile, este necesar să se aplice modificările introduse prin prezentul regulament de la începutul actualei perioade de implementare a programului de încurajare a consumului de fructe în școli, adică de la 1 august 2011.

               (9)

               Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,

         ADOPTĂ PREZENTUL REGULAMENT:
   Articolul 1
   Modificare a Regulamentului (CE) nr. 288/2009
   Regulamentul (CE) nr. 288/2009 se modifică după cum urmează:

               (1)

               La articolul 3, alineatul (4) se înlocuiește cu următorul text:
               „(4)   Statele membre descriu în strategiile lor ce măsuri adiacente adoptă pentru a asigura punerea în aplicare cu succes a programului lor. Măsurile respective sunt educaționale și se concentrează asupra îmbunătățirii cunoștințelor grupului-țintă despre sectorul fructelor și al legumelor sau despre obiceiurile alimentare sănătoase și pot implica profesori și părinți.”.

               (2)

               Articolul 5 se modifică după cum urmează:

                           (a)

                           Alineatul (1) se modifică după cum urmează:

                                       (i)

                                       primul paragraf se înlocuiește cu următorul text:
                                       „Următoarele costuri sunt eligibile pentru ajutoarele acordate de Uniune prevăzute la articolul 103ga din Regulamentul (CE) nr. 1234/2007:

                                                   (a)

                                                   costul fructelor și legumelor, al fructelor și legumelor prelucrate și al produselor pe bază de banane cuprinse în programele de încurajare a consumului de fructe în școli și livrate unei instituții de învățământ;

                                                   (b)

                                                   costurile conexe, care sunt costuri legate direct de punerea în aplicare a programelor de încurajare a consumului de fructe în școli și care includ doar:

                                                               (i)

                                                               costurile de achiziționare, închiriere și achiziționare în leasing a echipamentelor, dacă sunt cuprinse în strategie;

                                                               (ii)

                                                               costurile aferente activităților de monitorizare și de evaluare prevăzute la articolul 12, care sunt legate direct de programul de încurajare a consumului de fructe în școli;

                                                               (iii)

                                                               costurile de comunicare, care sunt legate direct de informarea publicului larg cu privire la programul de încurajare a consumului de fructe în școli și care includ afișul prevăzut la articolul 14 alineatul (1); costurile respective pot, de asemenea, să includă una sau mai multe dintre următoarele măsuri și activități de comunicare:

                                                                           —

                                                                           campanii de informare prin mijloace de radiodifuziune, de comunicații electronice, ziare și alte mijloace de comunicare similare;

                                                                           —

                                                                           sesiuni de informare, conferințe, seminarii și ateliere pentru informarea publicului larg cu privire la program și evenimente similare;

                                                                           —

                                                                           materiale de informare și de promovare, precum scrisori, pliante, broșuri, obiecte promoționale și altele asemenea.”;

                                       (ii)

                                       se adaugă următorul paragraf nou:
                                       „Taxa pe valoare adăugată (TVA) și cheltuielile legate de costurile personalului nu sunt eligibile pentru ajutorul din partea Uniunii prevăzut la articolul 103ga din Regulamentul (CE) nr. 1234/2007, cu excepția costurilor cu personalul care fac parte din costurile legate de activitățile menționate la primul paragraf din prezentul alineat, în cazul în care aceste activități au fost externalizate.”

                           (b)

                           Alineatul (2) se înlocuiește cu următorul text:
                           „(2)   Suma totală pentru costurile prevăzute la alineatul (1) primul paragraf litera (b) punctul (iii) reprezintă o sumă fixă și fac obiectul unui plafon care nu depășește 5 % din valoarea anuală a ajutorului Uniunii alocat statului membru în cauză, ca urmare a alocării definitive menționate la articolul 4 alineatul (4).
                           Suma totală pentru costurile prevăzute la alineatul (1) primul paragraf litera (b) punctele (i) și (ii) nu trebuie să depășească 10 % din valoarea anuală a ajutorului Uniunii alocat statului membru în cauză, ca urmare a alocării definitive menționate la articolul 4 alineatul (4).”.

               (3)

               Articolul 7 se înlocuiește cu următorul text:
               „Articolul 7
               Condiții pentru aprobarea solicitanților de ajutor
               (1)   Autoritatea competentă condiționează aprobarea solicitanților de ajutor de următoarele angajamente scrise luate de solicitant:

                           (a)

                           să folosească produse finanțate printr-un program de încurajare a consumului de fructe în școli conform cu prezentul regulament în vederea consumului de către copiii din instituția sa de învățământ sau din instituțiile școlare pentru care urmează să solicite ajutorul;

                           (b)

                           să utilizeze ajutorul pentru monitorizarea și evaluarea programului de încurajare a consumului de fructe în școli sau pentru comunicare în conformitate cu scopul programului;

                           (c)

                           să ramburseze orice ajutor plătit nejustificat pentru cantitățile în cauză, dacă se constată că produsele nu au fost distribuite copiilor menționați la articolul 2 sau că ajutorul a fost plătit pentru produse care nu sunt eligibile în temeiul prezentului regulament;

                           (d)

                           în caz de fraudă sau neglijență gravă, să plătească o sumă egală cu diferența dintre suma plătită inițial și suma la care solicitantul are drept;

                           (e)

                           să pună la dispoziția autorităților competente, la cererea acestora, documente justificative;

                           (f)

                           să fie supus oricărui control dispus de autoritatea competentă a statului membru, în special în ceea ce privește verificarea înregistrărilor și inspecția fizică.

                     (2)   În cazul solicitanților de ajutor menționați la articolul 6 alineatul (2) litera (e) punctul (ii), se aplică doar alineatul (1) literele (b), (d) și (e) din prezentul articol.
               (3)   Solicitanții de ajutor menționați la articolul 6 alineatul (2) literele (c), (d) și (e) punctul (i) își iau un angajament scris suplimentar de a ține evidențe privind numele și adresa instituțiilor de învățământ sau, dacă este cazul, ale autorităților educaționale și privind produsele și cantitățile vândute sau furnizate respectivelor instituții sau autorități.
               (4)   Statele membre pot solicita angajamente scrise suplimentare de la solicitant.”.

               (4)

               Articolul 8 se elimină.

               (5)

               Articolul 10 se modifică după cum urmează:

                           (a)

                           Alineatul (1) se înlocuiește cu următorul text:
                           „(1)   Cererile de ajutor se întocmesc în conformitate cu specificațiile autorității competente ale statului membru.
                           Cererile de ajutor depuse de solicitanții menționați la articolul 6 alineatul (2) literele (a)-(d) și litera (e) punctul (i) includ cel puțin următoarele informații:

                                       (a)

                                       cantitățile distribuite;

                                       (b)

                                       numele și adresa sau numărul de identificare al instituției de învățământ sau al autorității educaționale la care se referă informația de la litera (a) a prezentului alineat;

                                       (c)

                                       numărul de copii din respectiva instituție de învățământ care fac parte din grupul-țintă identificat în strategia statului membru;

                                       (d)

                                       documentele justificative care urmează să fie definite de statele membre.”;

                           (b)

                           La alineatul (3) se adaugă următoarea teză:
                           ”În cazul cererilor de ajutor pentru raportul de evaluare realizat în conformitate cu articolul 12, termenul limită este ultima zi din prima lună care urmează după sfârșitul termenului de evaluare menționat la articolul 12 alineatul (2).”

                           (c)

                           La alineatul (4), prima teză se înlocuiește cu următorul text:
                           „Sumele solicitate în cerere sunt justificate prin documente ținute la dispoziția autorităților competente.”.

               (6)

               Articolul 11 se modifică după cum urmează:

                           (a)

                           La alineatul (1), teza introductivă se înlocuiește cu următorul text:
                           ”În ceea ce privește solicitanții de ajutor menționați la articolul 6 alineatul (2) literele (a)-(d) și litera (e) punctul (i), plata ajutorului se face doar:”;

                           (b)

                           Se introduce următorul alineat nou (1a):
                           „(1a)   În ceea ce privește solicitanții de ajutor menționați la articolul 6 alineatul (2) litera (e) punctul (ii), plata ajutorului se face doar la livrarea mărfurilor sau serviciilor în cauză și pe baza prezentării documentelor justificative aferente solicitate de autoritățile competente ale statelor membre.”;

                           (c)

                           La alineatul (3), al doilea paragraf se înlocuiește cu următorul text:
                           „În cazul în care termenul prevăzut la articolul 10 alineatul (3) este depășit cu două luni, ajutorul se reduce în plus cu 1 % pe zi suplimentară.”.

               (7)

               La articolul 12, alineatul (2) se înlocuiește cu următorul text:
               „(2)   Statele membre evaluează punerea în aplicare programului propriu de încurajare a consumului de fructe în școli și eficacitatea acestuia. Pentru perioada de punere în aplicare cuprinsă între 1 august 2010 și 31 iulie 2011, statele membre transmit Comisiei rezultatele exercițiului lor de evaluare până la 29 februarie 2012. Pentru perioadele de punere în aplicare ulterioare, statele membre prezintă Comisiei, până la sfârșitul lunii februarie din fiecare al cincilea an după 29 februarie 2012, un raport de evaluare care acoperă perioada de punere în aplicare de cinci ani anterioară.”.

               (8)

               Articolul 13 se modifică după cum urmează:

                           (a)

                           Alineatele (1) și (2) se înlocuiesc cu următorul text:
                           „(1)   Statele membre iau toate măsurile necesare pentru a asigura respectarea prezentului regulament. Aceste măsuri includ controlul administrativ complet al tuturor cererilor de ajutor.
                           (2)   În cazurile în care un solicitant de ajutor menționat la articolul 6 alineatul (2) literele (a)-(d) și litera (e) punctul (i) depune o cerere de ajutor, controalele administrative includ verificarea documentelor justificative definite de statele membre, referitoare la livrarea produselor. Controalele administrative sunt completate de controale la fața locului efectuate în special cu privire la:

                                       (a)

                                       înregistrările menționate la articolul 7, incluzând înregistrările financiare precum facturile de cumpărare și de vânzare și extrasele de cont bancar;

                                       (b)

                                       utilizarea de produse subvenționate în conformitate cu prezentul regulament, mai ales dacă există motive de suspectare a unei nereguli.”;

                           (b)

                           Se introduce următorul alineat nou (2a):
                           „(2a)   În cazurile în care un solicitant menționat la articolul 6 alineatul (2) litera (e) punctul (ii) depune o cerere de ajutor, controalele administrative includ verificarea furnizării bunurilor și serviciilor și autenticitatea cheltuielilor declarate.”;

                           (c)

                           La alineatul (3), primul paragraf se înlocuiește cu următorul text:
                           „Numărul total de controale la fața locului efectuate pentru fiecare perioadă cuprinsă între 1 august și 31 iulie acoperă cel puțin 5 % din ajutoarele distribuite la nivel național și cel puțin 5 % din numărul total de solicitanți menționați la articolul 6 alineatul (2) literele (a)-(d) și litera (e) punctul (i).”;

                           (d)

                           În prima teză de la alineatul (6), trimiterea la litera (e) se înlocuiește cu trimiterea la litera (e) punctul (i) de la articolul 6 alineatul (2).

               (9)

               Articolul 14 se modifică după cum urmează:

                           (a)

                           Alineatul (2) se înlocuiește cu următorul text:
                           „(2)   În cazul în care statele membre decid să nu utilizeze afișul menționat la alineatul (1), acestea explică în mod clar în strategia lor modul în care vor informa publicul cu privire la contribuția financiară a Uniunii Europene la programul lor.”;

                           (b)

                           Se introduce următorul alineat nou (2a):
                           „(2a)   Site-urile web sau orice alt instrument de comunicare menționat la articolul 5 alineatul (1) litera (b) punctul (iii) cu privire la programul de încurajare a consumului de fructe în școli al unui stat membru prezintă, în orice caz, steagul european și menționează «programul european de încurajare a consumului de fructe în școli» și sprijinul financiar al Uniunii Europene.”.

               (10)

               La articolul 15 alineatul (1) al doilea paragraf, literele (a) și (b) se înlocuiesc cu următorul text:

                           „(a)

                           rezultatele exercițiului de monitorizare prevăzut la articolul 12 alineatul (1), la adresa de e-mail AGRI-HORT-SCHOOLFRUIT@ec.europa.eu;

                           (b)

                           detaliile și rezultatele controalelor la fața locului efectuate în conformitate cu articolele 13 și 16, la adresa de e-mail AGRI-J2@ec.europa.eu.”.

         Articolul 2
   Rectificare a Regulamentului (CE) nr. 288/2009
   Nu se referă la versiunea în limba română.
   Articolul 3
   Intrare în vigoare și aplicare
   Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
   Prezentul regulament se aplică de la 1 august 2011.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 22 noiembrie 2011.

            Pentru Comisie

            Președintele

         José Manuel BARROSO

      (1)  JO L 299, 16.11.2007, p. 1.

      (2)  JO L 94, 8.4.2009, p. 38.


title: Regulamentul de punere în aplicare (UE) nr. 347/2011 al Comisiei din 8 aprilie 2011 de modificare a prețurilor reprezentative și a valorilor taxelor suplimentare de import pentru anumite produse din sectorul zahărului, stabilite prin Regulamentul (UE) nr. 867/2010 pentru anul de comercializare 2010/11

text:
               9.4.2011

               RO

               Jurnalul Oficial al Uniunii Europene

               L 96/21

         REGULAMENTUL DE PUNERE ÎN APLICARE (UE) NR. 347/2011 AL COMISIEI
   din 8 aprilie 2011
   de modificare a prețurilor reprezentative și a valorilor taxelor suplimentare de import pentru anumite produse din sectorul zahărului, stabilite prin Regulamentul (UE) nr. 867/2010 pentru anul de comercializare 2010/11
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul (CE) nr. 951/2006 al Comisiei din 30 iunie 2006 de stabilire a normelor de aplicare a Regulamentului (CE) nr. 318/2006 al Consiliului în ceea ce privește schimburile cu țările terțe în sectorul zahărului (2), în special articolul 36 alineatul (2) al doilea paragraf a doua teză,
   întrucât:

               (1)

               Valorile prețurilor reprezentative și ale taxelor suplimentare aplicabile la importul de zahăr alb, de zahăr brut și de anumite siropuri pentru anul de comercializare 2010/11 s-au stabilit prin Regulamentul (UE) nr. 867/2010 al Comisiei (3). Aceste prețuri și taxe au fost modificate ultima dată prin Regulamentul (UE) nr. 340/2011 al Comisiei (4).

               (2)

               Având în vedere datele de care dispune în prezent Comisia, se impune modificarea valorilor respective, în conformitate cu normele și procedurile prevăzute de Regulamentul (CE) nr. 951/2006,

         ADOPTĂ PREZENTUL REGULAMENT:
   Articolul 1
   Prețurile reprezentative și taxele suplimentare aplicabile la importul produselor menționate la articolul 36 din Regulamentul (CE) nr. 951/2006, stabilite de Regulamentul (UE) nr. 867/2010 pentru anul de comercializare 2010/11, se modifică și figurează în anexa la prezentul regulament.
   Articolul 2
   Prezentul regulament intră în vigoare la 9 aprilie 2011.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 8 aprilie 2011.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 178, 1.7.2006, p. 24.

      (3)  JO L 259, 1.10.2010, p. 3.

      (4)  JO L 94, 8.4.2011, p. 25.

      ANEXĂ

         Valori modificate ale prețurilor reprezentative și ale taxelor suplimentare de import pentru zahărul alb, zahărul brut și produsele înscrise la codul NC 1702 90 95 aplicabile începând cu 9 aprilie 2011

                  (EUR)

                  Codul NC

                  Valoarea prețului reprezentativ la 100 kg net din produsul în cauză

                  Valoarea taxei suplimentare la 100 kg net din produsul în cauză

                  1701 11 10 (1)

                  49,18

                  0,00

                  1701 11 90 (1)

                  49,18

                  0,15

                  1701 12 10 (1)

                  49,18

                  0,00

                  1701 12 90 (1)

                  49,18

                  0,00

                  1701 91 00 (2)

                  49,96

                  2,48

                  1701 99 10 (2)

                  49,96

                  0,00

                  1701 99 90 (2)

                  49,96

                  0,00

                  1702 90 95 (3)

                  0,50

                  0,22

         (1)  Stabilire pentru calitatea standard, astfel cum este definită la punctul III din anexa IV la Regulamentul (CE) nr. 1234/2007.

         (2)  Stabilire pentru calitatea standard, astfel cum este definită la punctul II din anexa IV la Regulamentul (CE) nr. 1234/2007.

         (3)  Stabilire la 1 % de conținut de zaharoză.


title: Regulamentul de punere în aplicare (UE) nr. 561/2011 al Comisiei din 10 iunie 2011 de închidere a vânzărilor prevăzute de Regulamentul (UE) nr. 447/2010 de deschidere a vânzărilor de lapte praf degresat prin procedură de licitație

text:
               11.6.2011

               RO

               Jurnalul Oficial al Uniunii Europene

               L 152/23

         REGULAMENTUL DE PUNERE ÎN APLICARE (UE) NR. 561/2011 AL COMISIEI
   din 10 iunie 2011
   de închidere a vânzărilor prevăzute de Regulamentul (UE) nr. 447/2010 de deschidere a vânzărilor de lapte praf degresat prin procedură de licitație
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 43 litera (j) coroborat cu articolul 4,
   întrucât:

               (1)

               Regulamentul (UE) nr. 447/2010 al Comisiei (2) a deschis vânzările prin procedură de licitație de lapte praf degresat în conformitate cu Regulamentul (UE) nr. 1272/2009 al Comisiei din 11 decembrie 2009 de stabilire a normelor de punere în aplicare a Regulamentului (CE) nr. 1234/2007 al Consiliului cu privire la achiziționarea și vânzarea produselor agricole în cadrul schemei de intervenție publică (3).

               (2)

               În ceea ce privește planul de distribuție a produselor alimentare pentru 2012, cantitățile totale de lapte praf degresat solicitate de statele membre în conformitate cu articolul 1 alineatul (2) litera (a) din Regulamentul (UE) nr. 807/2010 al Comisiei din 14 septembrie 2010 de stabilire a normelor de punere în aplicare pentru livrarea de produse alimentare din stocurile de intervenție pentru persoanele cele mai defavorizate din Uniune (4) depășesc cantitatea disponibilă în prezent. Așadar, este adecvat să se păstreze toate stocurile de lapte praf degresat de intervenție rămase.

               (3)

               Vânzările de lapte praf degresat prin procedură de licitație deschise prin articolul 1 al Regulamentului (UE) nr. 447/2010 trebuie prin urmare închise, iar regulamentul respectiv trebuie abrogat. În consecință, ofertele primite de agențiile de intervenție ale statelor membre începând cu data de 17 mai 2011 ora 11.00 (ora Bruxelles-ului) au rămas fără obiect.

               (4)

               Pentru a transmite pieței un semnal rapid și pentru a asigura o gestionare eficientă a măsurii, prezentul regulament trebuie să intre în vigoare la data publicării în Jurnalul Oficial al Uniunii Europene.

               (5)

               Comitetul de gestionare a organizării comune a piețelor agricole nu a emis niciun aviz în termenul stabilit de președinte,

         ADOPTĂ PREZENTUL REGULAMENT:
   Articolul 1
   Se închid vânzările de lapte praf degresat prin procedură de licitație deschise prin articolul 1 din Regulamentul (UE) nr. 447/2010.
   Articolul 2
   Regulamentul (UE) nr. 447/2010 se abrogă.
   Articolul 3
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 10 iunie 2011.

            Pentru Comisie, pentru președinte

         Dacian CIOLOŞ

            Membru al Comisiei

      (1)  JO L 299, 16.11.2007, p. 1.

      (2)  JO L 126, 22.5.2010, p. 19.

      (3)  JO L 349, 29.12.2009, p. 1.

      (4)  JO L 242, 15.9.2010, p. 9.


title: Regulamentul de punere în aplicare (UE) 2015/1899 al Comisiei din 21 octombrie 2015 de stabilire a valorilor forfetare de import pentru fixarea prețului de intrare pentru anumite fructe și legume

text:
               22.10.2015

               RO

               Jurnalul Oficial al Uniunii Europene

               L 277/15

         REGULAMENTUL DE PUNERE ÎN APLICARE (UE) 2015/1899 AL COMISIEI
   din 21 octombrie 2015
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește sectorul fructelor și legumelor și sectorul fructelor și legumelor prelucrate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 21 octombrie 2015.

            Pentru Comisie,

            pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 347, 20.12.2013, p. 671.

      (2)  JO L 157, 15.6.2011, p. 1.

      ANEXĂ

         Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  AL

                  40,5

                  MA

                  115,6

                  MK

                  60,3

                  TR

                  95,4

                  ZZ

                  78,0

                  0707 00 05

                  AL

                  38,5

                  MK

                  46,1

                  TR

                  112,1

                  ZZ

                  65,6

                  0709 93 10

                  MA

                  107,9

                  TR

                  143,0

                  ZZ

                  125,5

                  0805 50 10

                  AR

                  152,4

                  TR

                  101,4

                  UY

                  74,0

                  ZA

                  148,6

                  ZZ

                  119,1

                  0806 10 10

                  BR

                  249,3

                  EG

                  199,4

                  MK

                  96,9

                  PE

                  73,3

                  TR

                  167,2

                  ZZ

                  157,2

                  0808 10 80

                  AR

                  124,2

                  CL

                  121,6

                  NZ

                  137,0

                  US

                  120,3

                  ZA

                  157,5

                  ZZ

                  132,1

                  0808 30 90

                  TR

                  133,5

                  XS

                  96,6

                  ZZ

                  115,1

         (1)  Nomenclatura țărilor stabilită prin Regulamentul (UE) nr. 1106/2012 al Comisiei din 27 noiembrie 2012 de punere în aplicare a Regulamentului (CE) nr. 471/2009 al Parlamentului European și al Consiliului privind statisticile comunitare privind comerțul exterior cu țările terțe, în ceea ce privește actualizarea nomenclatorului țărilor și teritoriilor (JO L 328, 28.11.2012, p. 7). Codul „ZZ” desemnează „alte origini”.